Rafa Lorenzo volve cantar a los sous raigones, los vaqueiros d ́alzada, y desparrama tol sou maxín creativu ya musical nos 14 temas que se recueyen nesti discu.
La cantidá más pequeña pa esti llibru ye 1
Rafa Lorenzo volve cantar a los sous raigones, los vaqueiros d ́alzada, y desparrama tol sou maxín creativu ya musical nos 14 temas que se recueyen nesti discu.
Name of your friend * :
E-mail address of your friend * :
#000000
Rafa Lorenzo volve cantar a los sous raigones; los Vaqueiros d ́Alzada, nel nuevu Cd: Pabirún, Pabirún, nel que desparrama tol sou maxín creativu ya musical nos 14 temas que se recueyen nesti discu, producíu por Antón García yal sou ficho, Rafa L. Fernández, editáu pol nuevu sello discográficu: trabe musicae.
#000005
Los cantares tán compuestos por él, xuntu algunas d ́outros poetas asturianos (Xosé Ma Flórez, Tino'l Rufo, Antón el Coque...). Cúntanse d ́ellas historias d ́anantes ya de güei, de las brañas ya de los vaqueiros d ́alzada.
#000006
Fuenon arreglaos musicalmente por F. Javier Rubio, grabadas nel sou estudiu de Xixón, "Chaplín"; cuntóu cola collaboración de la cantante Mari Luz Cristóbal, la michor voz de tonada asturiana de tolos tiempos, el cantante-investigador de reconocíu valir nel folck astur, Xosé Antón «Ambás»; asina como ́l guitarrista y compositor Rody Herrera, maxistral instrumentista de talla internacional.
#000007
Rafa Lorenzo avéirase outra vuelta a la recuperación ya la fusión de la música tradicional de las brañas, colas nuevas tendencias actuales, (folc-rock, tecno-pop, jazz-blues, baladas...) inda xunta modernas xácaras del sou maxin a d ́el.las vaqueiradas antiguas, entamadas cuna frescura musical de güei sin que perdan la raigame d ́antano. Piesllase ́l trabayu con un diálogu nel que se narra, col meyor sentíu d ́humor vaqueiru, los preparativos pa facer la trashumancia a la braña del branu. Las voces, graves y dulces, del poeta Xosé Ma “Peltó” ya de Nati González, dan sentíu certeiru a esta singular alzada cola que se puen la tarabica a un Cd qu ́aveira nuevas pautas na música vaqueira y asturiana.
#000008
Feito cun toudu l ́arte yal esmeru profesional que tien acostumbrao Rafa Lorenzo ya los sous cumpañeiros de viaxe sou l ́escenariu, Pabirún, pabirún, preséntase en directo, en conciertos que trasmiten al públicu la verdadera idiosincrasia de la braña, cavilandu y festexandu la realidá vaqueira, olvidada, marxinada, siempre reivindicada por esti veterano cantautor de Tinéu.
#000009